Na temelju članka 18. st. 1. Zakona o grobljima (“Narodne novine” br. 19/98. i 50/12.), te članka 32. Statuta Općine Štrigova (“Službeni glasnik Međimurske županije”, broj 5/13.), Općinsko vijeće Općine Štrigova na 8. sjednici održanoj 18.12. 2014. godine, donosi

**O D L U K U**

**o izmjenama i dopunama Odluke o upravljanju grobljem na području Općine Štrigova**

Članak 1.

U Odluci o upravljanju grobljem na području Općine Štrigova od 09. rujna 2014. godine („Službeni glasnik Međimurske županije” br. 11/2014.) mijena se članak 13. i glasi:

„Neto dimenzija grobnog mjesta predstav­lja veličinu same ukopne jame koja iznosi 80 x 200 cm, a dno groba mora biti najma­nje 50 cm iznad najviše točke podzemne vode.

Bruto dimenzija grobnog mjesta iznosi najma­nje 120–150 x 250–300 cm.

Dubina ukopnog mjesta je u zem­ljanim grobovima najma­nje 180 cm.

Kod zem­ljanih grobova treba osigurati najma­nje 0,80 metara zem­lje iznad lijesa.“

Članak 2.

U Odluci o upravljanju grobljem na području Općine Štrigova od 09. rujna 2014. godine („Službeni glasnik Međimurske županije” br. 11/2014.) mijena se članak 14. i glasi:

„Neto dimenzija grobnice (unutar zidova) u jednom stupcu iznosi najma­nje 90 x 230 cm, u dva stupca najma­nje 150 x 230 cm, a u tri stupca najma­nje 220 x 230 cm.

Bruto dimenzija grobnice povećava se za 15–30 cm na sve četiri strane od va­njskog ruba zida.

Grobnice moraju biti izgrađene od vodonepropusnog betona.

Neto dimenzija za jednu urnu iznosi 50 x 50 cm, a za četiri urne 1 m.“

Članak 3.

Ostale odredbe iz Odluke od 09. rujna 2014. ostaju nepromijenjene.

Članak 4.

Ova Odluka objaviti će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA:363-06/14-01/2

URBROJ: 2109/18-14/02

Štrigova, 18.12.2014.PREDSJEDNIK

Općinskog vijeća

Ivan Frlin